ПРИЛОЖЕНИЕ

**КОМИ РЕСПУБЛИКАЛӦН**

**ОЛАНПАС**

**«Коми Республикалӧн Каналан Сӧветса депутатлӧн статус йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

**Каналан Сӧветӧн** 2025 вося косму тӧлысь 24 лунӧ

**1 статья.** Пыртны «Коми Республикалӧн Каналан Сӧветса депутатлӧн статус йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст.; 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №, 303 ст.; 307 ст.; 26 №, 365 ст.; 2016, 4 №, 57 ст.; 2017, 8 №, 127 ст.; 9 №, 141 ст.; 152 ст.; 2018, 4 №, 66 ст.; 6 №, 98 ст.; 18 №, 319 ст.; 19 №, 353 ст.; 2020, 10 №, 137 ст.; 18 №, 289 ст.; 22 №, 364 ст.; 2021, 3 №, 43 ст.; 10 №, 203 ст.; 20 №, 362 ст.; 2022, 4 №, 29 ст.; 6 №, 59 ст.; 7 №, 81 ст.; 9 №, 111 ст.; 136 ст.; 11 №, 171 ст.; 175 ст.; 15 №, 224 ст.; 2023, 4 №, 50 ст.; 8 №, 142 ст.; 10 №, 200 ст.; 2024, 8 №, 126 ст.) татшӧм вежсьӧмъяс:

1. 5 статьялӧн 42 юкӧнса мӧд абзацын «Коми Республикаса Каналан Сӧветлӧн Президиумӧн» кывъяс бӧрын содтыны «(водзӧ – Каналан Сӧветлӧн Президиум)» кывъяс.

2. 91 статьяын:

1) 3 юкӧнын «ӧнія вося йирым тӧлысь 1 лунысь оз сёрджык» кывъяс вежны «ӧнія вося йирым тӧлысь 1 лунысь оз сёрджык, тайӧ Оланпасӧн кӧ абу урчитӧма мукӧдторсӧ,» кывъясӧн;

2) 4 юкӧнса медводдза, мӧд да нёльӧд абзацъясын, 5 да 6 юкӧнъясын «Коми Республикаса Каналан Сӧвет» кывъяс лӧсялана вежлӧгын вежны «Каналан Сӧвет» кывъясӧн лӧсялана вежлӧгын;

3) содтыны татшӧм сюрӧса 7 юкӧн:

«7. Каналан Сӧветлӧн шуӧмӧн вынсьӧдӧм наказъяслӧн ӧтувъя лыддьӧгӧ, кутшӧмъясӧс вӧзйӧма збыльмӧдны локтан воын да кутшӧмъясӧс колӧ могмӧдны сьӧмӧн Коми Республикаса республиканскӧй сьӧмкуд сьӧм тшӧт весьтӧ, вежсьӧмъяссӧ вермӧны пыртны вонас кыкысь оз тшӧкыдджыка.».

3. Содтыны татшӧм сюрӧса 34 статья:

**«34 статья.  Тайӧ Оланпаслӧн торъя статьяясӧн**

**вӧдитчан юкӧнын вуджан положениеяс**

Урчитны, мый тайӧ Оланпаслӧн 91 статьяса 3 юкӧнлысь положениеяссӧ збыльмӧдӧм могысь 2026 во вылӧ наказъяссӧ VІІІ бӧрйӧм Каналан Сӧветса депутатъяс сетӧны Коми Республикаса Каналан Сӧветлӧн сьӧмкуд, вот да экономика политика комитетӧ 2025 вося йирым тӧлысь 15 лунысь оз сёрджык.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпасын 1 статьялӧн 2 пунктса 3 пунктув кындзи, мый вынсялӧ 2026 вося тӧвшӧр тӧлысь 1 лунсянь.

Коми Республикаса Юралысьлысь

могъяс недыр кад чӧж олӧмӧ пӧртысь Р.Э. Гольдштейн

Сыктывкар

2025 вося косму тӧлысь 30 лун

19-РЗ №